Ako správne dávkovať Nurofen a Paralen pre 7kg bábätko
Dobrý deň, prosím vás ako vypočítať dávku pre 7kg bábätko pro siruope Nurofen 20mg/ml a tiež pri cipkoch Nurofen 60 mg a Paralen 100. Ďakujem
Dobrý deň.
Ďakujeme za Vašu otázku.
Terapia horúčky u novorodenca do veku 3 mesiacov spadá vždy do rúk pediatra. Je to z dôvodu, že u detí do troch mesiacov života sa môžu objaviť bakteriálne infekcie, ktoré sa prejavia len teplotou.
U dojčiat a detí od 3 mesiacov je obvyklá denná dávka ibuprofénu (Nurofen) 20-30 mg/kg telesnej hmotnosti. U deťaťa s hmotnosťou 7 kg sa liek obvykle podáva sirup v celkovej dennej dávke 7 až 10,5 ml, ktorú je potrebné rozdeliť do 3-4 jednotlivých dávok podávaných v pravidelných odstupoch 8, resp. 6 hodín (napríklade 3ml 3-krát denne). V prípade liekov s obsahom paracetamolu (Paralen) je pri horúčke odporúčaná celková denná dávka 8,8 až 17,5 ml, ktorú je potrebné rozdeliť do 3-4 jednotlivých dávok podávaných v pravidelných odstupoch 8, resp. 6 hodín (napríklad 5ml 3-krát denne). Paralen čapíky je možné podávať v dávke 1 až 4 čapíky za deň s minimálnych 6 hodinovým časovým rozostupom. Nurofen čapíky sa podávajú u 7kilového dieťaťa 3-krát denne. Dávkovanie liekov vo forme sirupov je vždy presnejšie ako dávkovanie vo forme čapíkov, preto ak to bude možné, odporúčam zvoliť liek vo forme sirupu.
Prajem pekný zvyšok dňa.
S pozdravom,
Mgr. Barbora Bičanovská